DA Den Europæiske Unions Tidende C 49/4

Meddelelse fra den franske regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgning om eksklusiv tilladelse til efterforskning efter flydende eller gasformige kulbrinter, benævnt »Bourdette-tilladelsen«)

(EØS-relevant tekst)

(2014/C 49/05)

Den 18. juli 2013 ansøgte selskabet Vermilion REP SAS, der har hovedsæde på adressen 1762, route de Pontenx, 40160 Parentis-en-Born (Frankrig), om en eksklusiv tilladelse til i en periode på fem år at efterforske flydende og gasformige kulbrinter — benævnt »Bourdette-tilladelsen« — i departementet Haute-Garonne.

Tilladelsen omfatter et område afgrænset af de længde- og breddekredse, hvis skæringspunkter er angivet ved nedennævnte geografiske koordinater i det nugældende referencesystem RGF 93 (Lambert 93):

Skæringspunkt Længdegrad Breddegrad A 00°42′59″ V 43°17′24″ N B 01°04′35″ V 43°17′24″ N C 01°04′35″ V 43°12′00″ N D 00°48′46″ V 43°12′00″ N E 00°47′31″ V 43°13′44″ N F 00°44′11″ V 43°13′44″ N G 00°43′38″ V 43°12′00″ N H 00°43′00″ V 43°12′00″ N

Det således afgrænsede område dækker et areal på cirka 275 km2.

Indgivelse af ansøgninger og tildelingskriterier

Ansøgerne, der indgav den oprindelige ansøgning, og konkurrerende ansøgere skal dokumentere, at de overholder de betingelser, som er en forudsætning for at give tilladelsen, og som er fastsat ved artikel 4 og 5 i dekret nr. 2006-648 af 2. juni 2006 om udvindingsrettigheder og rettigheder til underjordisk oplagring, som ændret (den franske statstidende — Journal officiel de la République française af 3. juni 2006).

Interesserede virksomheder kan indsende en konkurrerende ansøgning inden for en tidsfrist på 90 dage regnet fra dagen for offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret nr. 2006-648 af 2. juni 2006 om udvindingsrettigheder og rettigheder til underjordisk oplagring, som ændret (den franske statstidende — Journal officiel de la République française af 3. juni 2006).

Konkurrerende ansøgninger stiles til ministeriet for økologi, bæredygtig udvikling og energi på nedenstående adresse. Der vil blive truffet afgørelse angående den oprindelige ansøgning og de konkurrerende ansøgninger senest to år efter den dato, hvor de franske myndigheder modtog den oprindelige ansøgning, dvs. senest den 22. juli 2015.

Betingelser og krav vedrørende udøvelse og ophør af aktiviteten

Ansøgerne henvises til artikel 79 og artikel 79, stk. 1, i mineloven »code minier« og dekret nr. 2006-649 af 2. juni 2006 vedrørende minedrift, underjordisk oplagring og tilsynet med miner og underjordisk oplagring, som ændret (den franske statstidende — Journal officiel de la République française af 3. juni 2006).

Yderligere oplysninger kan fås ved henvendelse til ministeriet for økologi, bæredygtig udvikling og energi:

Direction générale de l’énergie et du climat — Direction de l’énergie Bureau exploration et production des hydrocarbures Grande Arche, Paroi Nord 92055 La Défense Cedex FRANCE Tlf. +33 140819527

De ovennævnte lovregler findes på Légifrance: http://www.legifrance.gouv.fr

(1) EFT L 164 af 30.6.1994, s. 3.